Partium Szakkollégium

**Neveléstudományi műhely**

# Felvételi pályázat

A Partium Szakkollégium Neveléstudományi Műhelye felvételi pályázatot hirdet a Partiumi Keresztény Egyetem óvó- és tanítóképzésben vagy tanárképzésben részt vevő alapszakos és mesterszakos hallgatói számára. A Neveléstudományi Műhely célja gyakorlati tevékenységek és neveléstudományi kutatások révén a hallgatók pedagógiai kultúrájának fejlesztése, a tehetséges hallgatók szakmai fejlődésének támogatása.

A Neveléstudományi Műhelybe szeretettel várunk minden olyan hallgatót, aki érdeklődik a neveléstudományok iránt, az egyetemi oktatás keretein túl is szeretné pedagógiai kompetenciáit fejleszteni, és mindezért hajlandó aktívan tevékenykedni.

Mit kínál a Neveléstudományi Műhely?

* Olyan közösséget, ahol érték a tudás
* Ingyenes részvételt gyakorlati szakmai képzéseken
* Ingyenes részvételt résztvevőként vagy megfigyelőként különböző neveléstudományi, módszertani konferenciákon
* Ingyenes részvételt neves előadók szakmai előadásain
* Egyéni mentorálást különböző kutatási témákban a hallgató által kiválasztott mentortanár vezetésével
* Szakmai kirándulásokon való részvételt
* Ösztöndíjat az aktívan tevékenykedő hallgatóknak
* A Tehetséggondozó és Karrier-tanácsadó Központ egyéb szolgáltatásait

Mit vár el a Neveléstudományi Műhely?

* Elkötelezettséget a szakmai fejlődés, a közösségépítés mellett
* Részvételt különböző szakmai rendezvények szervezésében
* Neveléstudományi kutatásokban való részvételt
* Önkénteskedést különböző életkorú gyerekekkel, fiatalokkal végzett munkában (pl. játszóház, mesedélután, tábor, stb.)
* Egyéni ötleteket, kreativitást, proaktivitás

**Felvételi beszélgetés**: 2019. május 27., 16.00 órától a Partiumi Tehetséggondozó és Karrier-tanácsadó Központban (rektori épület, földszint)

**Felvételi követelmények:**

* legalább 8-as átlag az előző évben/félévben,
* érdeklődési terület, lehetséges kutatási téma bemutatása szóban.

A jelentkező hallgatók mentort választanak a szak(ok) oktatói közül, akivel saját kutatási témájukon a mentor szakmai irányítása mellett fognak dolgozni a továbbiakban. Lehet saját témával jönni vagy a megajánlott témák közül választani. **Az oktatók nevénél megjelenő témák inkább irányadóak, nem kizárólagosak!**

Az oktatók által felajánlott kutatási témák:

**Prof. dr. Kiss János:**

* A digitális nemzedék és a tanárokkal kapcsolatos elvárások
* Az iskolai agresszió
* A mentális jóllét felmérése egyetemi hallgatóknál

**Dr. Magyari Sára:**

* Nyelvtantanítás kérdései, módszerei az iskolában
* Szokásadaptációk a Partiumban

**Dr. Balogh Brigitta:**

* A mozgásfejlesztés és a tantervi integráció együttes lehetőségei az elemi oktatásban
* Az orkesztika-alapú mozdulati nevelés elmélete és gyakorlata
* Tanulási részfunkciózavarok orvoslása mozgásfejlesztés segítségével
* Szociális kompetenciák fejlesztése óvodás- és kisiskoláskorban
* Tapasztalat- és élményalapú módszerek a „társadalmi nevelés” tantárgycsoport gimnáziumi oktatásában

**Dr. Bartha Krisztina:**

* A mentális lexikon működése kétnyelvűeknél (bármelyik korosztály)
* Nyelvi attitűdök vizsgálata kétnyelvű régióban
* A hallott és az írott szöveg megértésének vizsgálata, az íráskép hatása a szövegértésre (bármelyik korosztály)
* A szövegalkotás (szóban és írásban) jellemzői kétnyelvűeknél (bármelyik korosztály)
* Beszédzavarok egy- és kétnyelvűeknél (óvodás és kisiskoláskor)
* Nyelvi tudatosság, metakogníció különböző életkorokban
* Kötődés és leválás óvodáskorban
* Nyelvi agresszió, zaklatás, internetes zaklatás (bármelyik korosztály)
* Teljesítményszorongás, megküzdési technikák az iskolában

**Dr. Bordás Andrea:**

* Drámapedagógiai módszerek az oktatásban
* Élménypedagógia, kooperatív oktatás az iskolában, óvodában
* Társas kapcsolatok fejlesztése az iskolában, óvodában
* Művészetpedagógia
* Pedagógusok, pedagógus hallgatók reflektív gondolkodása

**Dr. Debrenti Edith:**

* Valóságközeli feladatmegoldás a matematikaoktatásban
* Heurisztikus problémamegoldási stratégiák az elemiben
* Nyitott feladatok
* A Pólya-féle problémamegoldási módszer

**Dr. Lukács Norbert Csaba:**

* Óvodai és iskolai testnevelés,
* Fizikai fittség mérése és fejlesztése,
* Fizikai aktivitás mérése és fejlesztése

A Neveléstudományi Műhely koordinátora: dr. Bordás Andrea